 Hadalka ka soo yeeray Raisul Wasaaraha ayaa waxaa si weyn uga carooday maamulka Somaliland, oo ku tilmaamay mid xadgudub ku ah Qarannimada Maamulkaasi, waxayna iclaamiyeen in shacabku udiyaar garoobaan sidii ay isaga difaaci lahaayeen khatarta ku soo wajahan Somaliland, sidoo kale mucaaradda Somaliland ayaa si weyn uga hadlay Hadalka Raisul Wasaare Cali Maxed, waxayna ku tilmaameen mid sii kala fogeynaya Somaaliya iyo Somaliland, wuxuu kaloo maamulkaasi sheegay in Raisul Wasaare Geeddi looga baahan yahay in sida ugu dhaqsiyaha badan uu uga laabto Warkaasi oo wax u dhimanaya labada dhinac. 